Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 725/11/8803	Košice II, 8.2.2013
EEČ : 2-64-39-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, XXXXX

	V trestnej veci vedenej proti obvinenému XXXXX pre prečin zanedbania povinnej výživy podľa § 207 ods. 1, ods. 3 písm. b/  Trestného zákona pre prečin zanedbania povinnej výživy podľa § 207 ods. 1, ods. 3 písm. b/ Trestného zákona na tom skutkovom základe, že: 

-	od apríla 2006 do 31.01.2011 úmyselne neplnil vyživovaciu povinnosť k svojmu dieťaťu mal. XXXXX., nar. XXXXX, hoci táto mu vyplýva priamo zo Zákona o rodine a výška ktorej bola určená rozsudkom Okresného súdu XXXXX XXXXX sp. zn. XXXXX v sume 22,61 € mesačne, a tak za uvedené obdobie dlhuje Detskému domovu v XXXXX sumu vo výške 1.391,13 €,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Uznesením vyšetrovateľa PZ, odboru kriminálnej polície v Košiciach, sp. zn. ORP-XXXXX zo dňa 22.09.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/   Trestného zákona na tom skutkovom základe ako je to uvedené vo výrokovej časti tohto uznesenia.

Obvinený XXXXX bol rozsudkom Okresného súdu XXXXX XXXXX sp. zn. XXXXX XXXXX zo dňa 22.06.2010 uznaný vinným zo spáchania zločinu lúpeže podľa § 188 ods. 1, ods. 2  písm. d/ Trestného zákona a bol mu uložený  nepodmienečný trest odňatia slobody v trvaní 7 rokov a 6 mesiacov so zaradením do Ústavu so stredným stupňom stráženia. Rozsudok nadobudol právoplatnosť dňa 22.09.2010.

V zmysle § 207 ods. 1, ods. 3 písm. b/ Trestného zákona ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a spácha uvedený čin závažnejším spôsobom konania, t.j. po dlhší čas, potresce sa odňatím slobody na jeden až päť rokov.

V prípade uznania viny by u obvineného XXXXX prichádzalo do úvahy upustenie od uloženého súhrnného resp. ďalšieho trestu podľa § 44 Trestného zákona, nakoľko trest uložený skorším rozsudkom možno pokladať za dostatočný na ochranu spoločnosti a na nápravu páchateľa.

S poukazom na uvedené bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Zuzana Pramuková-Kolesárová
prokurátorka